Kalamarko noir

**Članak**

**Galerija**

**Scenarij**

**Kalamarko noir** je epizoda jedanaeste sezone serije "Spužva Bob Skockani". U ovoj epizodi, kada Kalamarkov klarinet nestane, Kalamarko postaje detektiv kako bi razriješio zagonetku njegova nestanka.

## Likovi

* Spužva Bob Skockani
* Kalamarko Kraković
* Patrik Zvijezda
* Eugen Kliještić
* Branko Brancin
* Meduze
* Čovjek Sirena (cameo)
* Dječak Školjka (cameo)
* Divovski škamp (cameo)
* Piratski mislilac (cameo)
* Građani Bikini Doline
	+ Niko Perica
	+ Sandra
	+ Tvrtkko (cameo)

## Radnja

U Rakovoj poslastici, Kalamarko vježba sviranje klarineta za nastup, na užas gostiju koji ne mogu jesti rakburgere. Kliještić izlazi iz ureda i naljuti se na Kalamarka, tvrdeći da je Rakova poslastica "zona bez jazza". Kalamarko oholo izlazi iz restorana i započinje svirati ispred stripovske trgovine. Međutim, zvuk njegova klarineta uništi Brankovu figuricu, pa ga on otjera odande. Ljutiti Kalamarko odlazi kući kako bi vježbao, ali Patrik ga pogodi kamenom misleći da je klarinet čudovište koje je napalo Kalamarka. Kalamarko stavlja klarinet u krevet i odlazi na drijemanac.

Nakon što se probudi, Kalamarko se zaprepasti otkrivši da mu je klarinet nestao! U tom trenutku Kalamarko postaje detektiv, a epizoda crno-bijela. Njegov prvi osumnjičenik je Spužva Bob, ali on je cijeli dan proveo kod bake. Spužva Bob moli Kalamarka da mu se pridruži, a on nevoljko pristaje. Drugi osumnjičenik je g. Kliještić, ali on je cijeli dan u svom uredu brojao novac. Treći osumnjičenik je Branko Brancin, no on je cijeli dan bio u trgovini s prijateljima. Spužva Bob i on se bore figuricama te Brankova biva ponovno i u potpunosti razbijena.

Spužva Bob i Kalamarko se vraćaju u njegovu kuću i otkrivaju da je četvrti i posljednji osumnjičenik Patrik, koji je pronađen na mjestu zločina. Patrik se kune da nije ukrao klarinet i spomene da jede meduzin med, na što detektivi zaključe da je lopov bio u Poljima meduza. Sva trojica odlaze tamo i zateknu meduze s njegovim klarinetom. Kalamarko uzima klarinet i epizoda ponovno postane višebojna. Epizoda završava s Kalamarkom koji drži koncert meduzama, koje uživaju u njegovoj glazbi, i Spužvi Bobu, Patriku i g. Kliještiću koji imaju uši začepljene, ali mu ipak plješću zbog prijateljstva.

## Zanimljivosti

### Činjenice

* Ova epizoda je zasad jedina čija je naslovna kartica prikazana u tri dimenzije.
* Divovski škamp i Piratski mislilac pojavljuju se u epizodi kao akcijske figurice.
* Spužva Bobov alibi je poveznica na epizodu "Bakine puse" iz 2. sezone.
* Ovo je druga epizoda koja ima crno-bijele scene. Prva je bila "Istina ili spužva".
* Ovo je drugi put da je Kalamarko ispitivao Kliještića pod svjetiljkom u njegovom uredu. Prvi put je bio u epizodi "Rakborg".
* Ovo je drugi put da glavni lik traži nešto što mu je nestalo. Prvi put je bio u epizodi "Nestali identitet".
* Ova epizoda je vrlo slična epizodi "Gdje je Wanda"? iz Čudnovilih roditelja.

### Kulturne poveznice

* Velik dio epizode poveznica je na film noir, kriminalistički žanr popularan 1940-ih i 1950-ih.

### Greške

* Dok prijatelji tješe Branka zbog gubitka figurice, jednom od njih nestaje veo na pola sekunde.

### Ponavljajuće šale

* Spužva Bob gubi svoj novčić.
* Kalamarko nigdje ne može vježbati sviranje klarineta.